Οι κληρονόμοι

Οι κληρονόμοι είναι τίτλος ελληνικής κωμικής κινηματογραφικής ταινίας του 1964, παραγωγής της Φίνος Φιλμ, σε σκηνοθεσία Γιάννη Δαλιανίδη και σενάριο Νίκου Τσιφόρου και Πολύβιου Βασιλειάδη, με βάση το ομότιτλο θεατρικό τους έργο.

 Πλοκή  

Δυο άγνωστα μεταξύ τους ανίψια, ο κουρέας Παναγιώτης (Κώστας Χατζηχρήστος) και ο άεργος Σωτήρης (Κώστας Βουτσάς) κληρονομούν μερίδιο 24% έκαστος απο τον οίκο μόδας του πρόσφατα αποθανόντα θείου τους, Αργύρη Μιχαλούδη (Αλέκος Δαρόπουλος). Ο μέχρι τότε διευθυντής του οίκου, Ρίκος (Ντίνος Ηλιόπουλος), κληρονομεί επίσης μερίδιο 24%, κάτι που όμως τον εξοργίζει αφάνταστα καθώς το θεωρεί πολύ μικρό για την μακροχρόνια συνεισφορά του στην επιχείρηση. Το υπόλοιπο 28% της κληρονομιάς, το παίρνει μια χορεύτρια, η Μαίρη (Μάρθα Καραγιάννη).

Στη συνέχεια, ενώ όλοι έχουν συναντηθεί, πλην της χορεύτριας, αυτή πείθει τον δικηγόρο (Σπύρος Κωνσταντόπουλος) να μην αποκαλύψει σε κανέναν εκ των τριών κληρονόμων ποιος είναι ο τέταρτος κληρονόμος και παρουσιάζεται στον οίκο μόδας σαν μανεκέν. Εκεί αρχίζει το μπέρδεμα, για το ποιος είναι ο τέταρτος κληρονόμος.

Όταν ο Σωτήρης και ο Παναγιώτης υποπτεύονται ότι η τέταρτη κληρονόμος και κάτοχος του 28%, είναι η αυστηρή προϊσταμένη (Κατερίνα Γιουλάκη), προσπαθούν να τη ρίξουν με τη γοητεία τους διαδοχικά ώστε να μπορέσει κάποιος εκ των δυο να αποκτήσει την πλειοψηφία με 52%, ωστόσο χωρίς καμία επιτυχία.

Τελικά, ο Ρίκος ερωτεύεται τη Μαίρη, με την οποία αποκτούν τον έλεγχο της επιχείρησης. Με τη σειρά τους, οι άλλοι δύο κληρονόμοι ζευγαρώνουν με δυο υπαλλήλους του οίκου, ο Σωτήρης με την Καίτη (Χλόη Λιάσκου) και ο Παναγιώτης με τη Φώφη (Έλσα Ρίζου).

 Διανομή ρόλων 
 Ντίνος Ηλιόπουλος (Ρίκος)
 Κώστας Χατζηχρήστος (Παναγιώτης Τσόκας)
 Κώστας Βουτσάς (Σωτήρης Μιχαλούδης)
 Μάρθα Καραγιάννη (Μαίρη Αστράνη)
 Χλόη Λιάσκου (Καίτη)
 Έλσα Ρίζου (Φώφη)
 Περικλής Χριστοφορίδης (Περικλής Ζουμπουρδόγλου)
 Κατερίνα Γιουλάκη (Ρούλα)
 Νικήτας Πλατής (Χαράλαμπος)
 Σάσα Καζέλη (κυρία Ζουμπουρδόγλου)
 Κώστας Παπαχρήστος (πελάτης κουρείου)
 Γιώτα Σοϊμοίρη (γραμματέας Κατσαμπέκη)
 Γιώργος Βελέντζας (πελάτης κουρείου)
 Σπύρος Κωνσταντόπουλος (δικηγόρος Κατσαμπέκης)
 Πόπη Δεληγιάννη (μητέρα Σωτήρη)
 Γιώργος Γρηγορίου (περαστικός έξω από το κουρείο)
 Ρούλα Κωστάρα (κυρία Κωστίδου)

 Παραγωγή 

Αυτή ήταν η τελευταία ταινία του Κώστα Χατζηχρήστου σε συνεργασία με τη Φίνος Φιλμ.  Ο Γιάννης Δαλιανίδης, εκτός του ότι έκανε τη σκηνοθεσία, έπαιξε και τον ρόλο ενός κομπάρσου. Υποδύθηκε τον άντρα που προσπαθεί να ηρεμήσει τα πνεύματα στον καβγά ανάμεσα σε οδηγούς.  Η Μάρθα Καραγιάννη χορεύει σε μια σκηνή φορώντας πούπουλα κολλημένα στο σώμα της, ένα κοστούμι σύλληψης του Δαλιανίδη. Λέγεται ότι ο Κώστας Βουτσάς, βλέποντας τη συμπρωταγωνίστρια του με αυτήν την περιβολή, είπε: «Πρώτη φορά βλέπω τόσο ωραίο κοτόπουλο». 

 Κυκλοφορία 
Η ταινία προβλήθηκε στις αίθουσες Πειραιά-Αθήνας και προαστίων το 1964. Με 249.751 εισιτήρια, ήρθε στη 12η θέση ανάμεσα σε 92 ελληνικές ταινίες της σαιζόν.  Κυκλοφόρησε και με τη μορφή DVD στις 28 Νοεμβρίου 2006.

 Παραπομπές 

 Εξωτερικοί σύνδεσμοι 
 Οι κληρονόμοι  στο Cine.gr

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες σε σενάριο Πολύβιου Βασιλειάδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες